|  |
| --- |
|  |

# 

# Vestnordisk Råds rekommandation nr. 2/2017

*Vestnordisk Råd vedtog følgende rekommandation på Rådets årsmøde 2017, som blev afholdt i Alþingi, Reykjavík, Island.*

**Vestnordisk Råd opfordrer Færøernes Landsstyre, Naalakkersuisut i Grønland og Islands Regering til at undersøge mulighederne for samarbejde mellem landene vedrørende en fiskeriuddannelse.**

**Beggrundelse:**

Fiskeriet er et yderst vigtigt erhverv i de vestnordiske lande. Havets levende ressourcer er et af de vigtigste eksportsprodukter i landene. De vestnordiske erhvervs- og fiskeriministre mødes regelmæssigt og styrker samarbejdet og drøfter fælles interesser inden for fiskeri. Landenes havforskningsinstitutioner har også et tæt samarbejde. Med et godt samarbejde om en fiskeriuddannelse kan landene dele erfaring og viden og opbygge hinandens kompetencer indenfor fiskeriet. Uddannelse i fiskeriteknologi kan for eksempel forbedre udnyttelsen af fiskeriressourcer og føre til innovation i erhvervet.

Som det første tiltag på øget samarbejde på området bør der etableres et samarbejde omkring en erhvervsuddannelse i fiskeriteknologi og kvalitet. Island har f.eks. Fisktækniskóla Íslands i Grindavik, Grønland har INUILI i Narsaq, der også kan målrettes fiskeriet og Færøerne har en gymnasiel uddannelse med vægt på fiskeri. I betragtning af disse bør der via udvekslingsordninger tilbydes en række studier i fiskeri og kvalitet på det grundlæggende og praktiske niveau, således landene udveksler viden og samarbejde på området. En sådan grundlæggende uddannelse bør kunne give landene et samlet videns- og kvalitetsmæssigt løft, og give gode jobmuligheder og muligheder for videregående uddannelse for de unge i Vestnorden. De unge vil have mulighed for at tage 3-årig bacheloruddannelse indenfor fiskeri på Universitetet i Akureyri, diplomingeniøruddannelse som fiskeriteknolog ved Artek, Center for Artisk Teknologi i Sisimiut samt til at komme ind på De Forenede Nationers fiskeriskole i Island så noget er nævnt.

Det er Vestnordisk Råds synspunkt, at et styrket vestnordisk samarbejde i fiskeriuddannelse vil gavne alle 3 lande. Fælles for landene gælder, at man hver især har en del ekspertise på forskellige områder og landene beskæftiger sig ligeledes med mange af de samme udfordringer.

Vestnordisk Råd opfordrer derfor Islands, Færøernes og Grønlands uddannelsesministre til at undersøge om der kan etableres et samarbejde mellem landene om en fiskeriuddannelse.